وێستگەی پلاسەرڤیل لە ویلایەت کالیفۆرنیای ئەمریکا خشتەی ١٥ ناوچە و شار جەهانی بڵاو کرد کە بەرزترین پلەی گەرمی لە جەهان توزمار کردنە لە ماوەی ٢٤ ساعەت گوزەشتە.
ئاژانسی شەفەق نیوز نووڕیە ئەو خشتە، کە لەناوی دەرکەفتیە، ناوچەی "الحسێن" لە بەسرە لە باشوور عراق بەرزترین پلەی گەرمی لە جەهان توومار کردیە، کە 49.4 پلەی سەدی بویە، لە دویای ئەویش ناوچەی "بەکسارە" لە جەزائیر تیەێد کە 48.8 پلەی سەدییە ، و پلەی سێیەم لە شار "ئەلقەیسومە" لە سعودیە وە پلەی گەرمی 48.4 پلەی سەدی، ئیجا ناوچەی “بویرە” لە جەزائیر هاتە پلەی چوارەم  وە 48.4 پلەی سەدی، و ناوچەی “شلف” لە جەزائیر لە پلەی پەنجەم وە 48.3 پلەی سەدی.
وە گورەی خشتەگە ناوچەی “قالمه” له جەزائیر له پلەی شەشەم وە 48.3 پلەی سیلیزی و ناوچه ی “عمادیه” له ئیران وە  48 پله ی سیلیزی، ئیجا ناوچەی “قەسەبە دەلتا” لە پلەی هەفتەم وە 47.9 پلە، ئیجا مەغریب پلەی هەشتەم  وە 48 پلە، هەرلیوا شار “توزور” لە تونس پلەی هاتە نوهەم  وە 47.9 پلەی سەدی، ئیجا ناوچەی “لفاو” لە باشوور عراق کەفتە پلەی دەهەم وە 47.6 پلە، و لە دویای ئەویش “فڕۆکەخانەی ناودەوڵەتی فەهد” لە شار دمام سعودیە لە پلەی 11 تیەێد وە پلەی گەرمی 47.6 پلەی سەدی، ئیجا ناوچەی “فڕۆکەخانەی ناودەوڵەتی بەسرە” لە عراق کەفێدە پلەی 12 وە 47.5 پلەی سەدی، و لە پلەی ١٣هەم ناوچەی “ناسریە” وە 47.5 پلەی سەدی، ئیجت پارێزگاری “ئەلئەحسا” لە سعودیە لە پلەی 14 وە  47.4 پلەی سەدی، و دویاتریان شار "بەنی مەلال" لە مەغریب، پلەی گەرما 47.4 پلەی سەدییە.
